****

**Előterjesztés**

**Sióagárd Község Önkormányzata Képviselő-testületének**

**2015. augusztus 27-én tartandó soron következő nyilvános ülésére**

***Napirend előtti***

**Tárgy: Beszámoló a lejárt határidejű határozatok végrehajtásáról**

**Előterjesztést készítette: Balogh Györgyi aljegyző, Marosi Istvánné adóigazgatási ügyintéző**

**Tisztelt Képviselő- testület!**

A lejárt határidejű határozatokkal kapcsolatban Sióagárd Község képviselő-testületének Sióagárd Község Önkormányzat Szervezeti és Működési szabályairól alkotott 1/2014. (I.20.) önkormányzati rendelete 21.§ (2) bekezdése szerint *a rendes ülésen az első napirendi pont tárgyalását megelőzően a képviselő-testület a lejárt határidejű testületi határozatok végrehajtásáról kap írásban vagy szóban tájékoztatást.*

Fentiek alapján a képviselő-testület előző „rendes” ülése óta az alábbi határozatok kerültek végrehajtásra.

* 88/2015. (VII.28.) Beszámoló az E.R.Ö.V. Zrt. 2014. évi tevékenységéről szóló határozat megküldésre került.
* 89/2015. VII. 28.) Tájékoztatás az E.R.Ö.V. Zrt. 2015. évi üzleti tervérőlszóló határozat megküldésre került.
* 90/2015. (VII.28.) A Re-Víz Duna–menti Kft. 2014. évi mérleg beszámolójának megtárgyalásáról szóló határozat megküldésre került.
* 91/2015. (VII.28.) Beszámoló a 2014/15. nevelési évről és az óvodában folyó nevelési munkáról szóló határozat
* 92/2015. (VII.28.) A Szekszárd és Környéke Központi Ügyeleti Társulás működésének 2014. évi tapasztalatairól szóló határozat megküldésre került.
* 93/2015. (VII.28.) Beszámoló a szociális alapellátás működéséről szóló határozat megküldésre került.
* 94/2015. (VII.28.) A Sióagárdi Tájház nyitva tartásának, belépőjegy árainak megtárgyalásáról szóló határozat alapján a nyitva tartás és a belépőjegy árak kifüggesztésre kerültek.
* 95/2015. (VII.28.) Sióagárd Község Önkormányzata Helyi Esélyegyenlőségi Programjának felülvizsgálata megkezdődött.
* 96/2015. (VII.28) Nemzeti Agrárkamara állásfoglalása megküldésre került.
* 97/2015. (VII.28) Napelem park létesítésével kapcsolatos energetikai pályázat előkészítése megtörtént.
* 98/2015. (VIII.14.) Szakvállalkozó kiválasztása a napelem park tervezésével kapcsolatosan, a határozat megküldésre került a kiválasztott szakvállalkozónak.
* 99/2015. (VIII.19.) Döntés a KEOP-5.7.0 épületenergetikai munkálatokra beérkezett műszaki ellenőri árajánlatokról, a határozat megküldésre került a kiválasztott műszaki ellenőrnek.

Továbbá képviselői felvetésekre az alábbi intézkedéséket tette Hivatalunk:

* A parkban parkoló autók gazdáinak a felszólító levél kiküldésre került.
* A szelektív hulladék rendszertelen elszállítása miatt többször megkerestük a szolgáltatót.
* A védőnői helyiség kiürítése megtörtént.

A tájékoztatás határozathozatalt nem igényel.

 Sióagárd, 2015. augusztus 07.

 Gerő Attila sk.

 polgármester